Document ID: /fineweb-2-swissfilter-quality_10-filterrobots/filtered/00095.jsonl.gz/47

Υγεία: Ποιό είναι το πιο επικίνδυνο τρόφιμο για την καρδιά;
Ακόμη μια έρευνα αποκαλύπτει το πιο επικίνδυνο τρόφιμο για την υγεία της καρδιάς μας. Δείτε πόσα γραμμάρια την εβδομάδα είναι επικίνδυνα και τι πρέπει να αποφεύγετε.
Παγκόσμια μελέτη επιστημόνων του Πανεπιστημίου McMaster βρήκε μια σύνδεση ανάμεσα στην κατανάλωση επεξεργασμένου κρέατος και τον υψηλότερο κίνδυνο καρδιαγγειακών παθήσεων, χωρίς, όμως, να ισχύει το ίδιο και για το μη επεξεργασμένο κόκκινο κρέας και τα πουλερικά.
Όπως αναφέρεται στη σχετική δημοσιευση στο American Journal of Clinical Nutrition, οι πληροφορίες προκύπτουν από τη διατροφή και τα αποτελέσματα υγείας 134.297 ανθρώπων από 21 χώρες των πέντε ηπείρων, τους οποίους παρακολούθησαν οι ερευνητές για δεδομένα σχετικά με την κατανάλωση κρέατος και τις καρδιαγγειακές ασθένειες.
Μετά την παρακολούθηση των συμμετεχόντων για σχεδόν μία δεκαετία, οι ερευνητές διαπίστωσαν ότι η κατανάλωση περισσότερων από 150 γραμμαρίων επεξεργασμένου κρέατος την εβδομάδα σχετιζόταν με 46% υψηλότερο κίνδυνο καρδιαγγειακών παθήσεων και 51% υψηλότερο κίνδυνο θανάτου σε σύγκριση με όσους δεν κατανάλωναν καθόλου επεξεργασμένο κρέας.
Ωστόσο, οι ερευνητές βρήκαν ότι η μέτρια κατανάλωση μη επεξεργασμένου κρέατος είχε ουδέτερη επίδραση στην υγεία.
«Τα στοιχεία για τον συσχετισμό ανάμεσα στην πρόσληψη κρέατος και τις καρδιαγγειακές παθήσεις δεν είναι σαφή, γι’αυτό και θελήσαμε να κατανοήσουμε καλύτερα τους συσχετισμούς ανάμεσα στην κατανάλωση μη επεξεργασμένου κόκκινου κρέατος, πουλερικών και επεξεργασμένου κρέατος με σοβαρά καρδιαγγειακά περιστατικά και θνησιμότητα», εξηγεί ο Romaina Iqbal, πρώτος συγγραφέας της μελέτης και αναπληρωτής καθηγητής στο Πανεπιστήμιο Aga Khan του Πακιστάν.
«Το σύνολο των διαθέσιμων δεδομένων υποδεικνύει ότι η κατανάλωση μέτριας ποσότητας μη επεξεργασμένου κρέατος ως κομμάτι ενός υγιεινού διατροφικού μοτίβου πιθανότατα δεν είναι επιβλαβής», αναφέρει με τη σειρά του ο Mahshid Dehghan, ερευνητής Ερευνητικού Ινστιτούτου για την Υγεία του Πληθυσμού (PHRI) του Πανεπιστημίου McMaster.
Η μελέτη Prospective Urban Rural Epidemiology (PURE) που ξεκίνησε το 2003 είναι η πρώτη πολυεθνική μελέτη που παρέχει πληροφορίες για τον συσχετισμό ανάμεσα στην κατανάλωση μη επεξεργασμένου και επεξεργασμένου κρέατος και τα αποτελέσματα υγείας ανθρώπων από χώρες χαμηλού, μεσαίου και υψηλού εισοδήματος.
«Η μελέτη PURE εξετάζει ενδελεχώς πιο ευρείς πληθυσμούς και μοτίβα διατροφής, δίνοντάς μας τη δυνατότητα να παράσχουμε νέα στοιχεία που διαχωρίζουν τις επιδράσεις του επεξεργασμένου και μη κρέατος», προσθέτουν οι επιστήμονες.
Σημειώνεται ότι οι διατροφικές συνήθειες των συμμετεχόντων καταγράφηκαν μέσω ερωτηματολογίων για την συχνότητα του φαγητού, ενώ συλλέχθηκαν, επίσης, και δεδομένα συλλέχθηκαν για την θνησιμότητά τους και σοβαρά καρδιαγγειακά περιστατικά. Αυτό επέτρεψε στους ερευνητές να προσδιορίσουν τους συσχετισμούς ανάμεσα στα μοτίβα κατανάλωσης κρέατος και τα καρδιαγγειακά περιστατικά και τη θνησιμότητα.
Οι συγγραφείς πιστεύουν ότι επιπλέον έρευνες μπορεί να βελτιώσουν τις τρέχουσες γνώσεις για τη σχέση ανάμεσα στην κατανάλωση κρέατος και τα αποτελέσματα υγείας, καθώς εν προκειμένω δεν ήταν σαφές το τι έτρωγαν αντί για κρέας οι συμμετέχοντες με χαμηλότερη πρόσληψη κρέατος και αν η ποιότητα αυτών των τροφίμων διέφερε από χώρα σε χώρα.
Τα υποκατάστατα τροφίμων που δεν περιλαμβάνουν κρέας μπορεί να έχουν επιπτώσεις στην περαιτέρω ερμηνεία των συσχετισμών μεταξύ της κατανάλωσης κρέατος και των αποτελεσμάτων υγείας. Παρόλα αυτά, οι συγγραφείς της μελέτης πιστεύουν ότι τα ευρήματά τους «υποδεικνύουν ότι ο περιορισμός της πρόσληψης επεξεργασμένου κρέατος θα πρέπει να ενθαρρυνθεί».
Πηγή: https://ygeiamou.gr
Διαβάστε επίσης:
Ελλάδα: Αλλάζουν οι προϋποθέσεις χορήγησης διαβατηρίων – Τι πρέπει να γνωρίζετε Αλλαγές έρχονται στις προϋποθέσεις χορήγησης διαβατηρίων, ενώ αυξάνονται οι περιπτώσεις που αποκλείουν την έκδοσή
Αθλητικά: Εκπληκτικός ο Αθ. Χουχουρέλος και νίκη για το FC Hellas – Έχασαν τα άχαστα οι παίχτες του Mega Alexandrou και μαζί την ευκαιρεία για ένα θετικό αποτέλεσμα!
Αθλητικά: Εκπληκτικός ο Αθ. Χουχουρέλος και νίκη για το FC Hellas – Έχασαν τα άχαστα οι παίχτες του Mega Alexandrou και μαζί την ευκαιρεία για
Ελβετία: Σπύρος Πλατνάρης: O Σερραίος που ξετρελαίνει τους Ελβετούς με τα κοκτέιλ του! Αν η ζωή του Σπύρου Πλατνάρη θα μπορούσε να έχει τον τίτλο
Διεθνή: «Squid Game» Αφαιρούν όργανα από κρατουμένους, παρά τη θέλησή τους – Καρδιά, νεφρά, συκώτι στην πρώτη γραμμή της «ζήτησης»
Διεθνή: «Squid Game» Αφαιρούν όργανα από κρατουμένους, παρά τη θέλησή τους – Καρδιά, νεφρά, συκώτι στην πρώτη γραμμή της «ζήτησης» Αφαιρούν όργανα από κρατουμένους, παρά
Ενέργεια: Έρχεται στην Ευρώπη ενεργειακή κρίση με ρωσική υπογραφή; Η Gazprom κατηγορείται ότι κλιμακώνει την ενεργειακή κρίση για να διασφαλίσει πράσινο φως για τον North
Ελβετία: Ζητούν την παραίτηση του υπουργού υγείας «Αλέν Μπερσέτ» χιλιάδες διαδηλωτες στην Λωζάνη και σε πολλές πόλεις τις Ελβετίας
Ελβετία: Ζητούν την παραίτηση του υπουργού υγείας «Αλέν Μπερσέτ» χιλιάδες διαδηλωτες στην Λωζάνη και σε πολλές πόλεις τις Ελβετίας Σε πολλές πόλεις της Ελβετίας, χιλιάδες